επι λευκιου του καισιου και φιλωνιδα φιλ[---] αδωνιου τεταρται ισταμενου. εδοξε ται αλιαι καθα και ται βουλαι επειδη τας τυχας καλως προαγημενας διωρθωται τα κοινα των νακωναιων συμφερει δε και ες τον λοιπον χρονον ομον[ο]ουντας πολιτευεσθαι πρεσβεις τε εγεσταιων παργεναθεντες απελλιχος αλειδα αττικος πιστωνος διονυσιος δεκ[ι]ου υπερ των κοιναι συμφεροντω ν π ασι τοις πολιταις συνεβο[υ]λευσαν δεδοχθαι του αδωνιου ται τεταρται ισταμενου αλιαν τωμ πολιταν συναγαγειν και οσσοις α διαφορα τωμ πολιταν γεγονε υπερ των κοινων αγωνιζομενοις ανακληθεντας ες ταν αλιαν διαλυσιν ποιησασθαι αυτους ποτ αυτους προγραφεντας εκατερων τριακοντα. οι δε υπ εναντιοι γεγονοτες εν τοις εμπροσθεν χρονοις εκατεροι εκατερων προγραψαντω. οι δε αρχοντες τα ονοματα κλαρογραφησαντες χωρις εκατερων εμβαλοντες ες υδριας δυοω κλαρωντων ενα εξ εκατερων και εκ των λοι[π]ων πολιταν ποτικλαρωντω τρεις ποτ τους δυο εξω ταν αγχιστειαν αν ο νομος εκ των δικαστηριων μεθιστασθαι κελεται. και ες τον αυτωντα οι συνλαχοντες αδελφοι αιρετοι ομονοουντες αλ λ αλοις μετα πασας δικαιοτατος και φιλιας. επει δε κα οι εξηκοντα παντες κλαροι αερθεωντι και οι ποτι τουτους συλλαχοντες τους λοιπους πολιτας παντας κατα πεντε συγκλαρωντω μη συγκλαρωντες τας αγχιστειας καθα γεγραπται και ες τον αυτωντα αδελφοι και ουτοι καθα [κ]αι τοις εμπροσθεν αυτοιστα συνλελογχοτες. οι δε ιερομναμονες ται θυσ[ι]αι θυοντω αιγα λευκαν και τα ποτι ταν θυσιαν οσων χρεια εστι ο ταμιας παρεχετω. ομοιως δε και αι κατα ποδας αρχαι πασαι θυοντω καθ εκαστον ενιαυτον ταυται ται αμεραι τοι[ς] γενετορεσσι και ται ομονοιαι ιερειον εκατεροις ο κα δοκιμαζωντι και οι πολιται παντες εορταζοντω παρ αλλαλοις κατα τα ς α δελφοθετιας. το δε αλιασμα τοδε κολαψαμενοι οι αρχοντες ες χαλκωμα ες το προναον του διος του ολυμπιο[υ] αναθεντω.
Sikelia — Nakone — 254-241 BC? — SEG 30.1119; cf. 32.914; 34.934; 40.785; 51.1185; 53.992 — IGDS 206 — ASNP 6,1 (2001) 5-6 (add. readings)
 254-241 BC? 